《鼠莽草》
宋代·乔梦符

闻有一草名鼠莽，食之随死不可医。
非惟自己爱毒烈，辄使妻儿常号悲。
本图将此报私忿，不知官府诚难欺。
人生乐国岂易得，轻命如此何愚痴。
县令惭无功及民，徒有勤恳形诸辞。
后来有问谁为此，但道东阳田家儿。

作者简介：婺州东阳人，字世用。师事吕祖谦。孝宗淳熙二年进士。历歙县令、大理正，鞫狱严明，不畏权贵。累官监察御史，奸佞惧而敛迹。有《西岘类稿》。